APSTIPRINĀTS

Iepirkuma komisijas

2025. gada 7. augusta sēdē,

protokols Nr. RVPIKSD 2025/23

**IEPIRKUMS**

**“Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām”**

**Iepirkuma identifikācijas Nr.** **RVPIKSD 2025/23**

**NOLIKUMS**

**Rīga, 2025**

1. VISPĀRĪGA INFORMĀCIJA
	1. **Pasūtītājs:** Rīgas valstspilsētas pašvaldības Izglītības, kultūras un sporta departaments (turpmāk – Departaments vai Pasūtītājs), reģistrācijas Nr. 90011524360, Krišjāņa Valdemāra iela 5, Rīga, LV-1010, tālrunis: 67026816, e-pasts: iksd@riga.lv, Pasūtītāja tīmekļa vietne www.iksd.riga.lv.
	2. **Pasūtītāja pircēja profils** <https://www.eis.gov.lv/EKEIS/Supplier/Organizer/23926> .
	3. **Iepirkuma procedūras veids:** iepirkums “Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām” (turpmāk – Iepirkums) tiek veikts saskaņā ar Publisko iepirkumu likuma 10.panta pirmo daļu par Publisko iepirkumu likuma 2.pielikuma 2.punktā minētajiem pakalpojumiem “Administratīvie, sociālie, izglītības, veselības aprūpes un kultūras pakalpojumi”.
	4. **Iepirkuma identifikācijas numurs:** Nr. RVPIKSD 2025/23.
	5. **Iepirkuma komisija** izveidota ar Departamenta 05.08.2025. rīkojumu Nr. DIKS-25-750-rs.
	6. Iepirkuma rezultātā tiks slēgts pakalpojumu līgums (turpmāk – Līgums) saskaņā ar projektu Nolikuma 4.pielikumā.
	7. **Piedāvājuma izvēles kritērijs** – saimnieciski visizdevīgākais piedāvājums katrā Iepirkuma daļā saskaņā ar Iepirkuma nolikuma 10.6.punktā noteiktajiem kritērijiem.
	8. **Pasūtītāja kontaktpersona:** galvenā eksperte iepirkumu jautājumos – juridiskos jautājumos par Iepirkuma dokumentāciju, piedāvājumu sagatavošanu un iesniegšanu – Inese Liepa, e-pasts: Inese.Liepa@riga.lv; jautājumos par Tehnisko specifikāciju – Ināra Gauja, e-pasts: Inara.Gauja@riga.lv
2. **INFORMĀCIJA PAR IEPIRKUMA PRIEKŠMETU**
	1. **Iepirkuma priekšmets:** Rīgas valstspilsētas pašvaldības Izglītības, kultūras un sporta departamenta (turpmāk – Departaments) Ziemassvētku gaismas mākslinieciskā dizaina dekoru izgatavošana un esošo gaismas dekorāciju mākslinieciskā renovācija pilsētvides Ziemassvētku noformējuma vajadzībām.
	2. Iepirkuma priekšmets ir sadalīts šādās 5 (piecās) daļās:

|  |  |  |
| --- | --- | --- |
| **Konkursa daļas Nr.** | **Konkursa daļas nosaukums** | **Konkursa daļas paredzamā līgumcena, bez PVN, EUR** |
| 1. daļa | Jaunu mākslinieciskā dizaina LED dekoru izgatavošana un piegāde eksponēšanai Vienības gatves, Latgales ielas un Brīvības gatves apgaismojuma balstos. | Līdz 60 000,00 |
| 2. daļa | Jauna mākslinieciskā dizaina LED vides noformējuma izgatavošana un eksponēšana Kaļķu ielā. | Līdz 42 000,00  |
| 3. daļa | Jauna mākslinieciskā dizaina LED vides noformējuma izgatavošana, esošo gaismas dekorāciju mākslinieciska renovācija un eksponēšana Pilsētas kanāla apstādījumu teritorijā. | Līdz 50 000,00 |
| 4. daļa | Jaunu mākslinieciskā dizaina LED dekoru izgatavošana un eksponēšana Doma laukumā uzstādītajā Ziemassvētku eglē. | Līdz 23 000,00 |
| 5. daļa | Jaunu mākslinieciskā dizaina LED dekoru izgatavošana un eksponēšana Rātslaukumā uzstādītajā Ziemassvētku eglē. | Līdz 23 000,00 |
| **KOPĀ bez PVN, EUR** | **Līdz** 198 000,00 |

* 1. **Iepirkuma nomenklatūra (CPV):** 92312000-1 “Mākslinieciskie pakalpojumi”; papildu CPV kods: 50232110-4 “Sabiedrisko vietu apgaismes ierīču ekspluatācija”.
1. **LĪGUMA IZPILDES LAIKS, VIETA UN PAREDZAMĀ LĪGUMCENA**
	1. Paredzamais līguma darbības termiņš:

1. daļā – līdz 2025. gada 14. novembrim,

2. un 3. daļā – līdz 2026. gada 30. janvārim,

4. un 5. daļā – līdz 2026. gada 16. janvārim vai līdz Līgumā noteikto Pušu saistību pilnīgai izpildei.

* 1. Līguma izpildes vieta ir Rīgas valstspilsētas pašvaldības administratīvā teritorija.
	2. Iepirkuma paredzamā līgumcena ir līdz **198 000,00** EUR (viens simts deviņdesmit astoņi tūkstoši *euro*, 00 centi) bez pievienotās vērtības nodokļa (turpmāk – PVN).
	3. Paredzamā līgumcena ir noteikta saskaņā ar PIL 11.panta otro daļu kā pasūtītāja plānotā kopējā samaksa par iepirkuma līguma izpildi, ko piegādātājs var saņemt no Pasūtītāja. Pasūtītājs, plānojot kopējo samaksu, ņēmis vērā jebkuru izvēles iespēju un jebkurus iepirkuma līguma papildinājumus, visus saistībā ar iepirkuma līgumu maksājamos nodokļus (izņemot PVN). Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai un savām finanšu iespējām. **Pasūtītājam ir tiesības slēgt Līgumus Nolikuma 2.2. apakšpunktā norādītajās Iepirkuma daļās tikai gadījumā, ja Pasūtītāja budžetā ir pieejams nepieciešamais finansējums attiecīgo pakalpojumu nodrošināšanai, kā arī pieņemt lēmumu, kurās Iepirkuma daļās Līgums tiek slēgts, ja pieejamā finansējuma apjoms ir ierobežots.**
1. **PIEKĻUVE IEPIRKUMA DOKUMENTIEM, TO IZSNIEGŠANA UN PAPILDU INFORMĀCIJAS SNIEGŠANA**
	1. Pasūtītājs savā pircēja profilā nodrošina brīvu un tiešu elektronisku piekļuvi Iepirkuma nolikumam un visiem papildus nepieciešamajiem dokumentiem, sākot ar Iepirkuma izsludināšanas brīdi.
	2. Ja ieinteresētais pretendents ir laikus pieprasījis papildu informāciju par Iepirkuma nolikumā iekļautajām prasībām, Pasūtītājs to sniedz 3 (triju) darba dienu laikā, bet ne vēlāk kā 2 (divas) dienas pirms piedāvājumu iesniegšanas termiņa beigām, ievērojot nosacījumu, ka ieinteresētā pretendenta informācijas pieprasījums rakstiski iesniegts Pasūtītāja kontaktpersonai ar norādi: „Informācijas pieprasījums Iepirkumā Nr. RVPIKSD 2025/23”. Par pieprasītās informācijas izsniegšanu drukātā veidā, kas Pasūtītājam jāsniedz 3 (trīs) darba dienu laikā pēc tam, kad saņemts informācijas izsniegšanas pieprasījums, Pasūtītājs var prasīt samaksu, kas nepārsniedz faktiskos dokumentu pavairošanas un nosūtīšanas izdevumus.
	3. Pasūtītājs pieprasīto papildu informāciju nosūta ieinteresētajam pretendentam, kurš uzdevis jautājumu, vienlaikus ievieto šo informāciju Pasūtītāja pircēja profilā, norādot arī uzdoto jautājumu.
	4. Ja Pasūtītājs izdarījis grozījumus Iepirkuma nolikumā, tas ievieto informāciju par grozījumiem pircēja profilā, kur ir pieejami visi dokumenti, ne vēlāk kā 1 (vienu) dienu pēc tam, kad paziņojums par grozījumiem iesniegts Iepirkumu uzraudzības birojam publicēšanai.
	5. Ieinteresētajam pretendentam ir pienākums sekot līdzi informācijai, kas tiek publicēta Pasūtītāja pircēja profilā šī Iepirkuma sadaļā, kur ir brīvi un bez maksas pieejama visa informācija par Iepirkumu, t.sk. Iepirkuma nolikums, tā grozījumi un atbildes uz ieinteresēto pretendentu jautājumiem.
	6. Ieinteresētais pretendents EIS e-konkursu apakšsistēmā (turpmāk- Apakšsistēma) Iepirkuma sadaļā var reģistrēties kā Iepirkuma nolikuma saņēmējs, ja tas ir reģistrēts EIS kā piegādātājs[[1]](#footnote-1).
	7. Informācijas apmaiņa starp Pasūtītāju un pretendentu notiek elektroniski e-pastā vai Apakšsistēmā Iepirkuma sadaļā.
2. **PIEDĀVĀJUMU IESNIEGŠANAS, SAŅEMŠANAS UN ATVĒRŠANAS KĀRTĪBA**
	1. Pretendents iesniedz piedāvājumu, izmantojot Valsts reģionālās attīstības aģentūras pārziņā esošu valsts informācijas sistēmas e-konkursu apakšsistēmu tīmekļvietnē www.eis.gov.lv (turpmāk – E-iepirkumu sistēma) Ministru kabineta 20.12.2022. noteikumiem Nr. 816 “Publisko elektronisko iepirkumu noteikumi”.
	2. **Piedāvājuma iesniegšana: Piegādātājs piedāvājumu iesniedz līdz IUB un EIS publikācijā norādītā datuma plkst. 10:00 Apakšsistēmā. Ārpus Apakšsistēmas iesniegtie piedāvājumi tiks atzīti par neatbilstošiem Nolikuma prasībām un netiks vērtēti.**
	3. **Piedāvājumu atvēršana: IUB un EIS publikācijā norādītā datuma plkst. 14:00 Apakšsistēmā.**
	4. Piedāvājumi tiek atvērti Apakšsistēmā tūlīt pēc Iepirkuma nolikumā noteiktā piedāvājumu iesniegšanas termiņa beigām. EIS sistēmā reģistrētie dalībnieki tiešsaistes režīmā var sekot līdzi iesniegto piedāvājumu atvēršanas procesam.
	5. Ja piedāvājumu atvēršanas sanāksmes laikā Pasūtītājam rodas iepriekš neparedzamas tehniskas problēmas (piemēram, interneta darbības traucējumi, datortehnikas bojājumi u.c.), Iepirkuma komisija pieņem lēmumu pārcelt piedāvājumu atvēršanas sanāksmi uz citu laiku. Informāciju par jauno piedāvājumu atvēršanas sanāksmes laiku Pasūtītājs publicē EIS e-konkursu apakšsistēmā Iepirkuma sadaļā.
3. **PIEDĀVĀJUMU NOFORMĒŠANAS UN IESNIEGŠANAS PRASĪBAS**
	1. Pretendenta piedāvājums sastāv no dokumentiem, kuri noteikti šajā Nolikumā un Iepirkuma nolikuma 1.pielikumā “Tehniskā specifikācija” attiecīgās Iepirkuma daļas prasībās.

**Iesniedzamie dokumenti:**

|  |  |
| --- | --- |
| Darbi |  |
| 1. Aizpildīta pieteikuma veidlapa (Iepirkuma nolikuma 2. pielikuma forma). | Iesniedzot piedāvājumu |
| 2. Pretendenta pieredzes apliecinājums.*Ja piedāvājumu iesniedz Apvienība, tad šī prasība attiecināma uz Apvienības kopējo pieredzi.*1 pozitīvu atsauksi no klienta, kura izpildītais pakalpojums ir norādīts pretendenta pieredzes apraksta tabulā vai citi dokumenti, kas apliecina pretendenta pieredzes atbilstību nolikuma 7.2.2. apakšpunkta prasībām. | Iesniedzot piedāvājumu |
| 3. “Apliecinājums par speciālista pieredzi” (Iepirkuma nolikuma 4. pielikuma forma + dokumenti, kas apliecina speciālista pieredzi). | Iesniedzot piedāvājumu |
| 4.  “Speciālista apliecinājums” (Iepirkuma nolikuma 5. pielikuma forma)  | Iesniedzot piedāvājumu |
| 5. Kvalifikāciju apliecinoša dokumenta (piemēram, sertifikāta, apliecības) kopija utt. | Iesniedzot piedāvājumu |
| 6. Pretendenta tehniskais piedāvājums. Vizuāli tehniskais piedāvājums katrai Iepirkuma daļai uz kuru tas piesakās, sagatavots saskaņā ar konkrētās Iepirkuma daļas Tehniskās specifikācijas prasībām, iekļaujot visas attiecīgajā Tehniskajā specifikācijā norādītās vizuālā un tehniskā piedāvājuma vienības. | Iesniedzot piedāvājumu |
| 7. Pretendenta finanšu piedāvājums (saskaņā ar Iepirkuma nolikuma 3. pielikuma formu). | Iesniedzot piedāvājumu |

* 1. Maksimālais Iepirkuma daļu skaits, kurās var iesniegt piedāvājumu viens pretendents, nav ierobežots (līdz ar to pretendents var iesniegt piedāvājumu uz vienu, vairākām vai visām Iepirkumu daļām). Katrs pretendents var iesniegt 1 (vienu) piedāvājumu attiecīgajai Iepirkuma daļai uz kuru tas piesakās. Piedāvājuma varianti nav pieļaujami.
	2. Piedāvājumus drīkst iesniegt tikai elektroniski EIS e-konkursu apakšsistēmā. Ārpus EIS vai pēc Iepirkuma nolikumā noteiktā piedāvājumu iesniegšanas termiņa beigām iesniegtie piedāvājumi netiek pieņemti. Piedāvājuma sagatavošana un iesniegšana nekādā veidā nevar apdraudēt EIS sistēmas darbību un nevar ierobežot piekļuvi piedāvājumā ietvertajai informācijai, pretēji piedāvājums netiks izskatīts.
	3. Pretendents piedāvājuma dokumentus sagatavo elektroniski atbilstoši Latvijas Republikas normatīvo aktu prasībām, ar *Microsoft Office 2010* (vai vēlākas programmatūras versijas) rīkiem lasāmā formātā, ar dokumentu saturu atspoguļojošiem failu nosaukumiem, izmantojot Iepirkuma nolikumā noteiktās dokumentu formas. Atsauksmes u.c. dokumentus, kas nav jāaizpilda atbilstoši EIS e-konkursu apakšsistēmas Iepirkuma sadaļā pievienotajām dokumentu formām, pretendents iesniedz *.pdf* vai *.edoc* formātā. Pretendents ir atbildīgs par iesniegto dokumentu *.pdf* vai *.edoc* formātā atbilstību Iepirkuma nolikuma prasībām.
	4. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu. Grozījumi vai atsaukums ir iesniedzami tikai elektroniski, izmantojot EIS e-konkursu apakšsistēmu.
	5. Iesniedzot piedāvājumu, pretendents to paraksta ar drošu elektronisko parakstu un laika zīmogu vai ar EIS sistēmas piedāvāto elektronisko parakstu. Piedāvājumu (tā sastāvdaļas, ja tās paraksta atsevišķi) paraksta pretendenta pārstāvis ar pārstāvības (paraksta) tiesībām vai pretendenta pilnvarota persona, pievienojot attiecīgu paraksta tiesīgās personas izdotu pilnvaru vai Latvijas Republikas normatīvajos aktos noteiktā kārtībā apliecinātu pilnvarojuma kopiju.
	6. Ja piedāvājumu iesniedz piegādātāju apvienība, pieteikumā jānorāda persona, kura pārstāv pretendentu (apvienību) Iepirkumā, kā arī katras personas atbildības apjoms. Ja nav norādīta persona, kura pārstāv pretendentu (apvienību) Iepirkumā, tad visi pretendenta (apvienības) biedri paraksta piedāvājumā iekļautos dokumentus.
	7. Piedāvājums jāiesniedz latviešu valodā, papildus pievienotos dokumentus var iesniegt citā valodā ar pievienotu pretendenta apliecinātu tulkojumu latviešu valodā.
	8. Pretendents, parakstot pieteikumu, apliecina visu iesniegto dokumentu, atvasinājumu un tulkojumu pareizību. Ja Iepirkuma komisijai rodas šaubas par iesniegtā dokumenta autentiskumu, tā pieprasa, lai pretendents uzrāda dokumenta oriģinālu vai iesniedz dokumentu, atvasinājumu un tulkojumu pareizības apliecinājumu papīra formātā.
	9. Iesniedzot piedāvājumu, pretendents pilnībā piekrīt visiem Iepirkuma nolikumā (t.sk. tā pielikumos un formās, kuras ir ievietotas Pasūtītāja pircēja profilā Iepirkuma sadaļā) ietvertajiem nosacījumiem.
	10. Pretendents var iesniegt tikai vienu piedāvājumu. Piedāvājumu variantu iesniegšana nav pieļaujama un ir par pamatu pretendenta piedāvājuma noraidīšanai.
	11. Piedāvājuma iesniegšana ir pretendenta brīvas gribas izpausme, tāpēc neatkarīgi no Iepirkuma rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
1. **PRETENDENTA KVALIFIKĀCIJAS PRASĪBAS UN IESNIEDZAMIE DOKUMENTI**
	1. Iepirkuma kvalifikācijas prasības ir obligātas visiem pretendentiem, kuri vēlas iegūt tiesības slēgt Līgumu Iepirkuma rezultātā.
	2. Pretendentu kvalifikācijas un piedāvājumu atbilstības pārbaudei un izvēlei pretendents iesniedz šādus dokumentus:

|  |  |  |
| --- | --- | --- |
| **Nr.p.k.** | **Izvirzītā prasība** | **Iesniedzamais/-ie dokuments/-i** |
|  | Normatīvajos aktos noteiktajā kārtībā ir reģistrēti:1) pretendents, t.sk.:a. ja piedāvājumu iesniedz personālsabiedrība, personālsabiedrība un visi personālsabiedrības biedri, b. ja piedāvājumu iesniedz piegādātāju apvienība, visi piegādātāju apvienības dalībnieki, 2) ja attiecināms, Līguma izpildē iesaistītie apakšuzņēmēji, kuru sniedzamo pakalpojumu vērtība ir vismaz 10 000 *euro* (bez PVN) no Līguma vērtības,3) ja attiecināms, personas, uz kuru spējām pretendents balstās. | Pretendents iesniedz pieteikumu atbilstoši Nolikuma 2. pielikuma prasībām. Latvijas Republikas Uzņēmumu reģistra vestajā reģistrā reģistrētam pretendentam dokuments par pretendenta reģistrāciju nav jāiesniedz. Ārvalstīs reģistrēts pretendents kopā ar piedāvājumu iesniedz pierādījumus, ka uz piedāvājuma iesniegšanas brīdi pretendents ir reģistrēts, licencēts vai sertificēts atbilstoši tā reģistrācijas (izcelsmes) valsts normatīvo aktu prasībām, ko apliecina attiecīgās valsts reģistrācijas faktu apliecinošs dokuments. Ja attiecīgās valsts normatīvais regulējums neparedz reģistrācijas dokumenta izdošanu, tad pretendents pieteikumā norāda attiecīgās valsts kompetento iestādi, kas var apliecināt reģistrācijas faktu. |
|  | Pretendentam iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) ir pieredze attiecīgās daļas Iepirkuma priekšmetam līdzvērtīgu pakalpojumu sniegšanā, kur vismaz 1 (viena) līguma ietvaros apjoms naudas izteiksmē ir bijis ne mazāks kā 20 000 EUR (divdesmit tūkstoši euro, 0 centi) bez PVN 12 (divpadsmit) mēnešu periodā.*Ja piedāvājumu iesniedz Apvienība, tad šī prasība attiecināma uz Apvienības kopējo pieredzi.* | Pretendents iesniedz pieredzes apliecinājumu (2.pielikums), iekļaujot šādu informāciju:1) pretendenta klienta (pasūtītāja) nosaukums un kontaktinformācija;2) pakalpojuma līguma periods;3) īss sniegtā pakalpojuma apraksts;4) pakalpojuma kopējās izmaksas (līgumcena).Pretendents iesniedz vismaz 1 (vienu) pozitīvu atsauksmi no klienta (pasūtītāja), kurš norādīts pieredzes apliecinājuma sarakstā (2.pielikums). Atsauksmē klients apliecina, ka veiktā pakalpojuma summa ir vismaz 20 000 EUR bez PVN 12 (divpadsmit) mēnešu periodā.Ja pozitīvajā atsauksmē klients nav apliecinājis, ka līguma summa ir vismaz 20 000 EUR, Pretendents iesniedz klienta (pasūtītāja) parakstītu dokumentu, kas apliecina pretendenta pakalpojuma sniegšanas apjoms naudas izteiksmē ir bijis ne mazāks kā 20 000 EUR bez PVN 12 (divpadsmit) mēnešu periodā.Ja pretendents objektīvu iemeslu dēļ nevar iesniegt pasūtītāja izziņas, atsauksmes, tad ir jāiesniedz citi dokumenti, kas apliecina pretendenta pieredzes atbilstību nolikuma 7.2.2. apakšpunkta prasībām. |
| **Kvalifikācijas prasības pretendenta/kandidāta piesaistītajiem *speciālistiem* un iesniedzamie dokumenti (Attiecināms uz 2.-5. iepirkuma priekšmeta daļām)** |
|  | Speciālistiem ir profesionālā kvalifikācija un iegūtā darba pieredze sekojošu pakalpojumu sniegšanā – kopā vai atsevišķi katrā minētajā jomā:1) Speciālistam iepriekšējo 3 (trīs) gadu laikā (2022., 2023., 2024. un 2025. gadā līdz piedāvājuma iesniegšanas brīdim) ir pieredze ārtelpu apgaismojuma ierīču apkalpošanā.2) speciālistam ir kvalifikācija, kas atbilst C vai Cz elektrodrošības grupai.3) speciālistam ir apliecinošs dokuments par tiesībām strādāt ar cilvēku celšanai paredzēto pacēlāju. | Iesniedzamie dokumenti:1. Speciālista pieredzes apliecinājums (4.pielikums) (lai apliecinātu pieredzes atbilstību nolikuma prasībām, **papildus jāiesniedz** dokumenti, kas apliecina speciālista pozitīvo pieredzi minēto darbu veikšanā (piemēram, līguma, darbu pieņemšanas-nodošanas akta kopija, norādītā klienta pozitīva atsauksme vai citi dokumenti).
2. Kvalifikāciju apliecinoša dokumenta (piemēram, sertifikāta, apliecības) kopija.
3. Speciālista pašrocīgi (vai elektroniski) parakstītu apliecinājumu par gatavību veikt attiecīgā speciālista pienākumus iepirkuma līguma ietvaros, ja pretendents tiek atzīts par Iepirkuma uzvarētāju (5. pielikums).
 |
|  | Pretendents var balstīties uz citu personu iespējām, ja tas ir nepieciešams Līguma izpildē, neatkarīgi no savstarpējo attiecību tiesiskā rakstura. | Pretendents sniedz informāciju atbilstoši Iepirkuma nolikuma 2. pielikuma 8. punktam.(Ja attiecināms).Ja piedāvājumu iesniedz fizisko un/vai juridisko personu apvienība jebkurā to kombinācijā, piedāvājumam jāpievieno visu piegādātāju apvienības dalībnieku savstarpēji noslēgta vienošanās (piemēram, sabiedrības līgums un/vai vienošanās, vai cits dokuments) vai tās apliecināta kopija par sadarbību Līguma izpildē.Pretendents pierāda Pasūtītājam, ka viņa rīcībā būs nepieciešamie resursi, iesniedzot vienošanos vai tās apliecinātu kopiju par sadarbību Līguma izpildē, kurā norādīts:1. persona, kura ir pilnvarota pārstāvēt personu apvienību Iepirkumā;
2. katras personas kompetences apjoms un veicamo darbu uzskaitījums Līguma izpildē, nodrošinot pierādījumus par nepieciešamo resursu pieejamību;
3. apliecinājums, ka pretendents un persona, uz kuras iespējām tas balstās, būs solidāri atbildīgi par Līguma izpildi.

Ja pretendents Līguma izpildē plāno piesaistīt apakšuzņēmējus, kura sniedzamo pakalpojumu vērtība ir vismaz 10 000 *euro* (bez PVN) no Līguma vērtības, piedāvājumam jāpievieno rakstiski apakšuzņēmēju apliecinājumi par apakšuzņēmēju piedalīšanos Iepirkumā un apakšuzņēmēju gatavību veikt apakšuzņēmējiem norādītos darbus un/vai nodot pretendenta rīcībā darbu veikšanai nepieciešamos resursus gadījumā, ja ar pretendentu tiks noslēgts Līgums. |

1. **PRASĪBAS ATTIECĪBĀ UZ TEHNISKĀ UN FINANŠU PIEDĀVĀJUMA SAGATAVOŠANU**
	1. Parakstot pieteikumu, pretendents apliecina, ka piekrīt nodrošināt Pasūtījumu atbilstoši Iepirkuma nolikuma 1.pielikumā tehniskajā specifikācijā noteiktajām prasībām. Tehniskajā specifikācijā izvirzītās prasības ir Pasūtītāja noteiktais minimālais prasību līmenis.
	2. **Tehnisko piedāvājumu** sagatavo saskaņā ar Nolikuma **1. pielikuma “Tehniskā specifikācija”** prasībām attiecīgajai Iepirkuma daļai/daļām.
	3. Tehniskā specifikācija ir saistoša pretendentam Līguma darbības laikā.
	4. **Pretendents iesniedz finanšu piedāvājumu - detalizētu izmaksu tāmi tabulas veidā (**saskaņā ar Iepirkuma nolikuma **3.pielikuma “Finanšu piedāvājums”** formu, norādot detalizētu izmaksu pozīciju atšifrējumu katrai Iepirkuma daļai, kurai pretendents iesniedz piedāvājumu. Norādot cenas, tajās jāiekļauj visi nodokļi un nodevas, un citas izmaksas, kas saistītas ar pakalpojuma izpildi
	5. Finanšu piedāvājumā cenas un piedāvājuma kopējo cenu jānorāda *euro* (ar precizitāti ne vairāk kā 2 (divas) zīmes aiz komata) bez PVN, atsevišķi norādot PVN piedāvājuma kopējai cenai un piedāvājuma kopējo cenu ar PVN.
2. **PRETENDENTU IZSLĒGŠANAS NOTEIKUMI UN UZTICAMĪBAS NODROŠINĀŠANAI IESNIEGTO PIERĀDĪJUMU VĒRTĒŠANA**
	1. Pasūtītājs izslēdz pretendentu no dalības Iepirkumā jebkurā no šādiem gadījumiem:
		1. ir pasludināts pretendenta maksātnespējas process, apturēta kandidāta vai pretendenta saimnieciskā darbība, kandidāts vai pretendents tiek likvidēts;
		2. pretendentam piedāvājuma iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu “Par nodokļiem un nodevām” vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā.
	2. Pasūtītājs pārbaudi par pretendentu izslēgšanas gadījumu esamību (Nolikuma 9.1.1. un 9.1.2.punktu) veic attiecībā uz katru pretendentu, kuram atbilstoši Iepirkuma dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšanas tiesības, kā arī Publisko iepirkumu likuma **42. panta trešajā daļā 3. punktā** minētajām personām (pretendenta norādītais apakšuzņēmējs, kura veicamo sniedzamo pakalpojumu vērtība ir vismaz 10 000 *euro*);.
	3. Ja Pasūtītājs konstatē, ka apakšuzņēmējs, kura sniedzamo pakalpojumu vērtība ir vismaz 10 000 *euro* (bez PVN) procenti no kopējās publiska pakalpojuma līguma vērtības, atbilst Nolikuma 9.punktā minētajiem izslēgšanas gadījumiem (Nolikuma 9.1. punkta apakšpunkti), tas pieprasa, lai pretendents nomaina attiecīgo personu. Ja pretendents 10 darbdienu laikā pēc pieprasījuma izsniegšanas vai nosūtīšanas dienas neiesniedz dokumentus par jaunu Iepirkuma dokumentos noteiktajām prasībām atbilstošu apakšuzņēmēju, Pasūtītājs izslēdz pretendentu no dalības Iepirkumā.
	4. Iepirkuma nolikuma 9.1. punkta atbilstību Pasūtītājs pārbaudīs, saskaņā ar Publisko iepirkumu likuma 42. un 43.pantā noteikto kārtībā.
	5. Uz pretendentu nedrīkst attiekties Starptautisko un Latvijas Republikas nacionālo sankciju likuma 11.1 panta pirmajā un otrajā daļā noteiktie izslēgšanas nosacījumi.
3. **PRETENDENTU ATLASE, PIEDĀVĀJUMU ATBILSTĪBAS PĀRBAUDE UN IZVĒLE**
	1. Iepirkuma komisija veic piedāvājumu noformējuma pārbaudi, pretendentu un piedāvājumu atbilstības pārbaudi un izvēli slēgtā sēdē, ievērojot PIL un Iepirkuma nolikumā izvirzītās prasības.
	2. **Piedāvājuma noformējuma pārbaude:** Iepirkuma komisija pārbauda, vai piedāvājums sagatavots un noformēts atbilstoši Iepirkuma nolikuma 6. sadaļā norādītajām noformēšanas prasībām. Ja Iepirkuma komisija konstatē piedāvājuma noformējuma neatbilstību, Iepirkuma komisija vērtē tā būtiskumu un ietekmi uz iespēju izvērtēt piedāvājumu pēc būtības. Piedāvājuma noformējuma neatbilstība Iepirkuma nolikuma prasībām var būt par pamatu piedāvājuma noraidīšanai, ja neatbilstība ir būtiska.
	3. **Pretendentu un piedāvājumu atbilstības pārbaude:** Iepirkuma komisija pārbauda un izvērtē pretendenta un tā iesniegtā piedāvājuma atbilstību Iepirkuma nolikumā izvirzītajām prasībām.Ja Iepirkuma komisija konstatē, ka pretendenta piedāvājumā ietvertā vai pretendenta iesniegtā informācija vai dokuments ir neskaidrs vai nepilnīgs, Iepirkuma komisija pieprasa, lai pretendents, vai kompetenta institūcija izskaidro vai papildina minēto informāciju vai dokumentu, vai iesniedz trūkstošo dokumentu un nosaka termiņu nepieciešamās informācijas vai dokumenta iesniegšanai.Ja Iepirkuma komisija ir pieprasījusi izskaidrot vai papildināt piedāvājumā ietverto vai iesniegto informāciju vai dokumentu, bet pretendents to nav izdarījis atbilstoši Iepirkuma komisijas noteiktajām prasībām, Iepirkuma komisija piedāvājumu vērtē pēc tās rīcībā esošās informācijas. Pretendenta vai tā piedāvājuma neatbilstība kādai no Iepirkuma nolikumā izvirzītajām prasībām vai pieprasītas informācijas vai dokumenta neiesniegšana var būt par pamatu piedāvājuma noraidīšanai.
	4. Piedāvājumu vērtēšanas laikā Iepirkuma komisija pārbauda, vai piedāvājumā nav aritmētisku kļūdu. Ja Iepirkuma komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Iepirkuma komisija paziņo pretendentam, kura pieļautās kļūdas labotas. Vērtējot finanšu piedāvājumu, Iepirkuma komisija ņem vērā labojumus. Gadījumā, ja Iepirkuma komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos.
	5. Attiecībā uz katru pretendentu, kuram būtu piešķiramas līguma slēgšanas tiesības, pirms tiek pieņemts lēmums par līguma slēgšanas tiesību piešķiršanu, Iepirkuma komisija izvērtē, vai piedāvājums nav nepamatoti lēts. Ja piedāvājums ir nepamatoti lēts, Iepirkuma komisija pirms šā piedāvājuma iespējamās noraidīšanas rakstveidā pieprasa pretendentam detalizētu paskaidrojumu par būtiskajiem piedāvājuma nosacījumiem. Iepirkuma komisija, konsultējoties ar pretendentu, izvērtē visus detalizētajā paskaidrojumā minētos faktorus un pieņem lēmumu, vai piedāvājums ir noraidāms.
	6. **Piedāvājumu izvēle:** Iepirkuma komisija no visiem kvalifikācijas un tehniskajām prasībām atbilstošiem piedāvājumiem izvēlas saimnieciski visizdevīgāko piedāvājumu, kas ir saņēmis vismaz 70 punktus [[2]](#footnote-2) attiecīgajā iepirkuma daļā, saskaņā ar šādiem kritērijiem:

**Kritēriji iepirkuma 1.-5. daļai**

|  |  |  |
| --- | --- | --- |
| **1. LED dekoru un vides noformējuma dizaina mākslinieciskā kvalitāte (kritērijs M)[[3]](#footnote-3):*** M kritērija 1. aspekts – LED dekoru un vides noformējuma dizains ir oriģināls un mūsdienīgs.
* M kritērija 2. aspekts - LED dekoru un vides noformējuma vizuālā kompozīcija ir līdzsvarota, labi sabalansēta.
* M kritērija 3. aspekts - LED dekoru un vides noformējuma dizains ir atraktīvs ar spēju izcelties apkārtējā vidē.
* M kritērija 4. aspekts - LED dekoru un vides noformējuma dizains vizuāli atbilst lokāciju specifikai un ainaviskajam kontekstam, estētiski to papildinot.
 | 60 | Punktu gradācija:**60** **punkti:** visi 4 kritērija aspekti ir pilnībā pārliecinoši izpildīti.**40** **punkti:** 1 no kritērija aspektiem nav pārliecinoši izpildīts.**20** **punkti:** 2 no kritērija aspektiem nav pārliecinoši izpildīti.**0 punkti:** 3 vai vairāk no kritērija aspektiem nav pārliecinoši izpildīti. |
| **2. Cena (kritērijs C)** | 40 | Maksimālais punktu skaits (40) tiek piešķirts pretendentam, kurš piedāvājis zemāko cenu attiecīgajā Iepirkuma daļā. Attiecīgi pārējiem pretendentiem punkti tiek piešķirti, ievērojot proporcionalitātes principu, punktu skaitu aprēķinot pēc formulas:C = Czem/Cver x 40, kur:C – pretendenta iegūtais punktu skaits ar precizitāti līdz 2 (diviem) cipariem aiz komata, pieņemot vispārīgi pieņemtos matemātikas noapaļošanas principus;Czem – zemākā piedāvātā cena;Cver – vērtējamā piedāvātā cena;40 – maksimālais punktu skaits šajā kritērijā |
| **KOPĀ (M+C):** | **100** |  |

* 1. **Izslēgšanas noteikumu pārbaude un lēmuma pieņemšana:** Iepirkuma komisija izslēgšanas noteikumu pārbaudi veic pretendentam, kuram būtu piešķiramas Līguma tiesības. Izslēgšanas noteikumu pārbaudi veic arī piedāvājumā atbilstoši Iepirkuma nolikuma 9.2. punktā, kā arī Starptautisko un Latvijas Republikas nacionālo sankciju likuma 11.1 panta pirmajā daļā norādītajām personām. Iepirkuma komisija piešķir Līguma slēgšanas tiesības pretendentiem, kuru iesniegtie piedāvājumi atbilst visām Iepirkuma nolikumā noteiktajām prasībām un, kuri nav izslēdzami no dalības Iepirkumā saskaņā ar Iepirkuma nolikuma 9. punktu.
	2. **Piedāvājuma izvēle (1.-5.daļa):** Iepirkuma komisija no visiem Nolikuma prasībām atbilstošiem piedāvājumiem attiecīgajā Iepirkuma daļā izvēlas piedāvājumu, kurš vērtēšanas rezultātā ieguvis visvairāk punktu (bet ne mazāk par 70 punktiem) Nolikuma 10.6. apakšpunktā noteiktajos vērtēšanas kritērijos, ievērojot šādu kārtību:
		1. piedāvājuma vērtējums tiek noteikts, Komisijas locekļiem individuāli vērtējot pretendentu Tehniskos piedāvājumus un Finanšu piedāvājumus;
		2. katra kritērija kopējo vērtējumu aprēķina kā vidējo aritmētisko no visu Komisijas locekļu vērtējumiem attiecīgajā kritērijā, vērtējumu nosakot ar precizitāti divas zīmes aiz komata;
		3. kopvērtējums katram piedāvājumam tiks iegūts, saskaitot abos kritērijos iegūtos punktus (M+C).
		4. Komisijas locekļu vērtēšanas rezultātā piešķirtie punkti tiek apkopoti un fiksēti Komisijas sēdes protokolā, norādot Komisijas locekļa piešķirtos punktus un punktu kopsummu katram piedāvājumam saskaņā ar 10.6. punkta tabulā norādīto informāciju;
	3. Ja vismaz divu piedāvājumu novērtējums ir vienāds, priekšroka dodama tā pretendenta piedāvājumam, kurš Nolikuma 2. pielikuma “Pieteikums” tabulā “PRETENDENTA PIEREDZES APLIECINĀJUMS” ir norādījis skaitliski vairāk sniegto pakalpojumu, ja šis kritērijs neizpildās un divu piedāvājumu vērtējums aizvien ir vienāds, Komisija veiks atklātu izlozi par Iepirkuma līguma slēgšanas tiesību piešķiršanu, ievērojot šādu izlozes kārtību:
		1. Atklātā izlozē piedalās vismaz trīs Komisijas locekļi un var piedalīties visi interesenti;
		2. Izlozes gaitu protokolē;
		3. Līguma slēgšanas tiesības piešķir pretendentam, kurš izlozējis aizvērtu aploksni, kurā iekļauta norāde, ka Līguma slēgšanas tiesības tiek piešķirtas;
		4. Par Komisijas pieņemto lēmumu Pasūtītājs informēs visus pretendentus 3 (trīs) darba dienu laikā, nosūtot lēmumu uz Nolikuma 2. pielikumā pretendenta norādīto elektronisko pasta adresi (E-pastu).
	4. Iepirkuma komisija var pieņemt lēmumu pārtraukt Iepirkumu vai izbeigt bez rezultāta attiecīgajā daļā šādos gadījumos:
		1. ja nav saņemts neviens piedāvājums;
		2. nav saņemts neviens Iepirkuma nolikuma prasībām atbilstošs piedāvājums;
		3. ja Iepirkuma attiecīgās daļas iesniegtie piedāvājumi nav ieguvuši vismaz 70 punktus;
		4. ja tam ir cits objektīvs pamatojums.
1. **LĪGUMA NOSLĒGŠANA**
	1. Pasūtītājs PIL 37. pantā noteiktajā kārtībā informē visus pretendentus par Iepirkuma rezultātā pieņemto lēmumu.
	2. Pretendentam, kuram piešķirtas Līguma slēgšanas tiesības, Līgums jāparaksta Pasūtītāja norādītajā termiņā, ja Puses nav vienojušās citādāk. Ja norādītajā termiņā izraudzītais pretendents neparaksta Līgumu, tas tiek uzskatīts par atteikumu no Līguma slēgšanas tiesībām.
	3. Līgums tiek slēgts PIL 60. panta noteiktajā kārtībā un saskaņā ar Iepirkuma nolikuma 4. pielikumā pievienoto Līguma projektu.
2. **LĪGUMA GROZĪJUMI**
	1. Pasūtītājs Iepirkuma līguma ietvaros nav saistīts ar konkrētu pasūtījuma apjomu un veic pasūtījumus atbilstoši vajadzībai (Rīgas valstspilsētas pašvaldības pilsētas svētku organizēšanas plānam) un savām finanšu iespējām.
	2. Saskaņā ar PIL 61. pantā noteikto Iepirkuma līguma grozījumi ir pieļaujami, ja tie nemaina Iepirkuma līguma vispārējo raksturu, veidu un Iepirkuma dokumentos noteikto mērķi. Jebkuri līguma grozījumi attiecas uz katru Iepirkuma daļu atsevišķi.
	3. Iepirkuma līguma grozījumi var attiekties uz Līguma summas palielinājumu vai samazinājumu konkrētā Iepirkumu daļā līdz 10% no kopējās līguma summas šādos gadījumos:
		1. iepriekš neplānota, ar Pasūtītāju saskaņota remonta apjoms (Iepirkumu daļās, kur paredzēts remonts);
		2. Līguma posmu vai kopējā termiņa izmaiņas;
		3. Pasūtītāja noteiktas izmaiņas izvietojuma lokācijās.
	4. Citi Līguma grozījumi var tikt veikti PIL 61. pantā noteiktajā kārtībā.
	5. Līguma apmaksa tiks veikta vairākos maksājumos šādā kārtībā:
		1. visām Iepirkuma daļām pirmo maksājumu veido avanss 20% apmērā no kopējās līguma summas, kas tiek pārskaitīts izpildītājam 10 (desmit) darba dienu laikā pēc Līguma parakstīšanas un elektroniskā rēķina saņemšanas, ieskaitot to izpildītāja norādītajā kontā;
		2. Iepirkuma 1.daļai otrais (gala) maksājums ir 80% apmērā no kopējās līguma summas, kas tiek pārskaitīts izpildītājam 10 (desmit) darba dienu laikā pēc Pakalpojuma pilnīgas izpildes pieņemšanas-nodošanas parakstīšanas un elektroniskā rēķina saņemšanas, ieskaitot to izpildītāja norādītajā kontā;
		3. Iepirkuma 2.-5. daļām otrais maksājums ir 30% apmērā no kopējās līguma summas, kas tiek pārskaitīts izpildītājam 10 (desmit) darba dienu laikā pēc Pakalpojuma 1.posma izpildes pieņemšanas-nodošanas parakstīšanas un elektroniskā rēķina saņemšanas, ieskaitot to izpildītāja norādītajā kontā;
		4. Iepirkuma 2.-5. daļām trešais (gala) maksājums ir 50% apmērā no kopējās līguma summas, kas tiek pārskaitīts izpildītājam 10 (desmit) darba dienu laikā pēc Pakalpojuma pilnīgas izpildes pieņemšanas-nodošanas parakstīšanas un elektroniskā rēķina saņemšanas, ieskaitot to izpildītāja norādītajā kontā.
	6. Ja piegādātājs nav izpildījis Līgumu pilnībā vai daļēji, Pasūtītājs nepieņem izpildi vai Līgumam neatbilstošu izpildes daļu.
3. **PIELIKUMI**

Iepirkuma nolikumam ir pievienoti 7 (septiņi) pielikumi, kas ir tā neatņemamas sastāvdaļas:

* 1. 1.1., 1.2., 1.3., 1.4., 1.5. pielikums „Tehniskā specifikācija” (atsevišķās datnēs );
	2. 2. pielikums „Pretendenta pieteikums” forma;
	3. 3.pielikums „Finanšu piedāvājums” forma;
	4. 4. pielikums “Apliecinājums par speciālista pieredzi”;
	5. 5. pielikums “Speciālista apliecinājums”;
	6. 6.pielikums “Līguma projekts Iepirkuma 1.daļai;
	7. 7.pielikums”Līgums projekts Iepirkuma 2., 3., 4., 5.daļai.

|  |  |
| --- | --- |
| Iepirkuma komisijas priekšsēdētāja | Ilze Krūmiņa |
|  |  |

1. Informācija par to, kā ieinteresētais pretendents var reģistrēties par Iepirkuma nolikuma saņēmēju, pieejama: <https://www.eis.gov.lv/EIS/Publications/PublicationView.aspx?PublicationId=883> [↑](#footnote-ref-1)
2. Iepirkuma izpratnē piedāvājums, kurš vērtēšanas kritērijos saņēma vismaz 70 punktus, tiek uzskatīts par kvalitatīvi un pilnvērtīgi sagatavotu, kas nerada šaubas par pakalpojuma kvalitatīvu izpildi, tāpēc tikai no 70 punktiem pretendentam var tikt piešķirtas līgumslēgšanas tiesības. [↑](#footnote-ref-2)
3. Šī kritērija izvērtēšanai Iepirkuma komisija pieaicina ekspertu grupu – Pilsētvides māksliniecisko padomi, kas izveidota ar Rīgas pilsētas izpilddirektora 28.03.2024. rīkojumu Nr. RD-24-187-ir, un izskatīs iesniegtos piedāvājumus atbilstoši Pilsētvides mākslinieciskās padomes Nolikuma 5.5. punktam. [↑](#footnote-ref-3)